Diari Oficial de la Generalitat Valenciana


Sumari del DOGV 5516, del 21-05-2007 (2007/6086)

RESOLUCIÓ de 18 d'abril de 2007, del director de l'Organisme Pagador de les Ajudes del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER) a la Comunitat Valenciana, per la qual es destinen fons de la de la Generalitat per a l'ampliació de l'ajuda comunitària a la reestructuració de la vinya en la campanya 2006-2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6086


Data del document
:   18-04-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * vinya
    * ajuda a l'agricultura
    * explotació agrària
    * suport econòmic
    * ajuda pública

En l'article 3 del Decret 124/2006, de 8 de setembre, del Consell, es designa a la Comunitat Valenciana l'Agència Valenciana de Foment i Garantia Agrària com a organisme pagador de les ajudes FEAGA i FEADER, en substitució de la conselleria d'Agricultura, Pesca i Alimentació, designada per mitjà del Decret 178/96, de 2 d'octubre.  
En l'Orde de 20 de setembre de 2000, de la conselleria d'Agricultura, Pesca i Alimentació, es van convocar ajudes per a l'aplicació a la Comunitat Valenciana del règim d'ajudes a la reestructuració i reconversió de la vinya establida en el Reglament (CE) 1493/99, del Consell, de 17 de maig de 1999, pel qual s'establix l'organització comuna del mercat vitivinícola, desplegat quant al potencial de producció en el Reglament (CE) 1227/2000, de la Comissió, de 31 de maig de 2000, i el Reial decret 1472/2000, de 4 d'agost, i es regula en el capítol V la implantació del règim de reestructuració i reconversió de la vinya.  
Sobre la base de les sol·licituds presentades en la dita convocatòria, es van aprovar els plans de reestructuració i reconversió de vinyes en l'àmbit de la Comunitat Valenciana a executar en el període 2000/2008. L'assignació destinada per al seu finançament en l'anualitat 2006/2007, d'acord amb les previsions contingudes en l'article 25 del Reial Decret 1472/2000, de 4 d'agost, és insuficient per a atendre l'anualitat corresponent a este exercici.  
A fi de poder atendre tal anualitat, a l'empara de l'article 14.4 del Reglament 1493/99, del Consell, de 17 de maig de 1999, i en el marc del Pla Millorar elaborat en esta conselleria, el Consell ha decidit destinar fons propis de la Generalitat per a cofinançar les ajudes corresponents.  
Per tot això, a proposta del cap d'Àrea de Foment i Garantia Agrària, i segons la competència establida en l'article 13 del Decret 123/2006, pel qual s'aprova l'Estatut de l'Agència de Foment i Garantia Agrària, resolc:  
Primer  
Les ajudes per a la reestructuració i reconversió de la vinya de vinificació establides pel Reglament (CE) 1493/99, del Consell, de 17 de maig de 1999, i aplicades a la Comunitat Valenciana d'acord amb l'Orde de 20 de setembre de 2000, de la conselleria d'Agricultura, Pesca i Alimentació, es concediran en la campanya 2006-2007, amb una dotació addicional de fons propis de la Generalitat de 5.100.000 euros, que complementarà, d'acord amb l'article 14.4 del reglament comunitari esmentat, l'import disponible de 8.069.287,32 euros de l'assignació financera del FEAGA.  
El pagament de les ajudes el realitzarà l'Agència Valenciana de Foment i Garantia Agrària, en la seua qualitat d'organisme pagador a la Comunitat Valenciana, a càrrec de la línia ES 831000 del capítol V del pressupost de la Generalitat de 2007, pels imports indicats.  
Segon  
Contra este acte administratiu podrà interposar-se, en el termini d'un mes comptador des de la publicació d'este acte, un recurs de reposició davant del mateix òrgan que l'ha dictat, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de l'administració, o bé la interposició d'un recurs contenciós administratiu en el termini de dos mesos des de la publicació d'este acte (art. 10 i 46 de la Llei 29/1998, Reguladora de la Jurisdicció Contenciosa Administrativa).  
València, 18 d'abril de 2007. El director de l'O.P. de les Ajudes FEAGA i FEADER a la Comunitat Valenciana: Enrique Martí Selva.  
RESOLUCIÓ de 18 d'abril de 2007, del director de l'Organisme Pagador de les Ajudes del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER) a la Comunitat Valenciana, per la qual es destinen fons de la de la Generalitat per a l'ampliació de l'ajuda comunitària a la reestructuració de la vinya en la campanya 2006-2007. [2007/6086]Agència Valenciana de Foment i Garantia Agrària